Zpráva zo SC na zasadnutie organizačného štábu MZZT v Nowom Sacze.

S Ernestom Rusnákom, organizátorom budúceho SZZT, sme sa zúčastnili na zasadnutí organizačného štábu MZZT v Nowom Sacze. S ľútosťou musíme konštatovať, že poľská strana vôbec nevedela, čo sa vyžaduje od organizácie zimného zrazu. A to už organizovali 3 zrazy, avšak v inej oblasti. Pre ubytovanie vyčlenili dve horské chaty (30+50 miest), na ktoré sa nedá dostať autom (podľa vyjadrenia domácich)  50 miest v N. Sacze v penzióne, a 20 miest pre zimné táborenie v kempe. Chaty sú od seba dosť vzdialené, takže spoločné túry sú nereálne, a samotné túry musia byť zamerané na návrat do ubytovacej lokality. Absolvovanie túr si predstavovali bez domácich inštruktorov samostatne, podľa svojej ľubovôle, a predpokladali že na skialpoch. Nebola uvažovaná žiadna hromadná preprava účastníkov na trasy , príp. ich odvoz z trasy. Čiže celkovo ponúkali len ubytovanie pre130 účastníkov. Z tohto dôvodu sme im odporučili prepracovať celú koncepciu zrazu s tým, že im dodáme podklady z našich zrazov, ako postupovať pri plánovaní a organizovaní zrazu. Vzhľadom na zhoršujúcu sa pandemickú situáciu a komplikácie pri návrate po prekročení hraníc (karanténa) prijalo sa  doporučenie, aby sa zraz posunul o rok. Nakoľko v takomto prípade by sa žiadne celoslovenské stretnutie lyžiarov už druhý rok nekonalo, Ernest Rusnák  sa podujal, že sa pokúsi zorganizovať budúci rok slovenský zimný zraz, pokiaľ mu to  povolí hygiena. Takže môžeme len dúfať v šťastný obrat.

Za sekciu LT KST Ľ. Škumát.